CELEX: 32009R0732
Language: et
Date: 2009-08-10 00:00:00
Title: Komisjoni määrus (EÜ) nr 732/2009, 10. august 2009 , millega 111. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

12.8.2009   
            
            
               ET
            
            
               Euroopa Liidu Teataja
            
            
               L 208/3
            
         
      KOMISJONI MÄÄRUS (EÜ) nr 732/2009,
   10. august 2009,
   millega 111. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 esimest taanet,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse. Selles loetelus oli Uthman Omar Mahmoud.
            
         
               (2)
            
            
               Esimese Astme Kohus otsustas 11. juunil 2009 (2) tühistada määruse (EÜ) nr 881/2002 niivõrd, kui see käsitleb Omar Mohammed Othmani.
            
         
               (3)
            
            
               Enne Esimese Astme Kohtu otsust avaldas komisjon teatise Uthman Omar Mahmoudile, (3) mis teavitab teda sellest, et ÜRO Al-Qaidat ja Talibani käsitleva sanktsioonide komitee on esitanud tema loetellu lisamise põhjendused, millele tal on taotlusel juurdepääs, et tal oleks võimalik nende kohta arvamust avaldada. Lisaks teavitati Uthman Omar Mahmoudi 12. juunil 2009 tema advokaadi aadressil loetellu lisamise põhjendustest, paludes tal esitada oma arvamus 14. juuliks 2009.
            
         
               (4)
            
            
               Komisjon ei ole loetellu lisatud isikult põhjenduste kohta märkusi saanud.
            
         
               (5)
            
            
               Nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist ja mille on koostanud ÜRO Al-Qaida ja Talibani käsitlev sanktsioonide komitee, sisaldab Uthman Omar Mahmoudi.
            
         
               (6)
            
            
               Sellega seoses tuleks Uthman Omar Mahmoud lisada määruse I lisasse.
            
         
               (7)
            
            
               Sanktsioonide komitee muutis isikuandmeid 24. märtsil 2009. Seepärast tuleks ajakohastada Uthman Omar Mahmoudi käsitlevat avaldatud teavet (4).
            
         
               (8)
            
            
               Käesolevat määrust tuleks kohaldada alates 30. maist 2002, arvestades määruse (EÜ) nr 881/2002 alusel rahaliste vahendite ja majandusressursside külmutamise ennetavat laadi ja eesmärki ning vajadust kaitsta nende ettevõtjate õigustatud huve, kes sõltuvad tühistatud määruse õiguspärasusest,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 30. maist 2002.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. august 2009
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  EÜT L 139, 29.5.2002, lk 9.
   
      (2)  Kohtuotsus kohtuasjas T-318/01, Omar Mohammed Othman vs nõukogu (avaldamata).
   
      (3)  ELT C 80, 3.4.2009, lk 12.
   
      (4)  Määrus (EÜ) nr 374/2008 (ELT L 113, 25.4.2008, lk 15).
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmine kanne:
      
         „Uthman Omar Mahmoud (teiste nimedega a) Uthman, Al-Samman, b) Uthman, Umar, c) Al-Filistini, d) Abu Qatada, e) Takfiri, Abu Umr, f) Abu Umar, Abu Omar, g) Umar, Abu Umar, e) Abu Ismail). Sünniaeg: a) 30.12.1960, b) 13.12.1960. Artikli 2a lõike 4 punktis b osutatud kuupäev: 17.10.2001. Muu teave: praegu Ühendkuningriigis vahi all, ootab väljasaatmismenetluse tulemust (2009. aasta märtsi seisuga).”